《村边以汤婆样惠示与诗俱来依元韵》
宋代·郑清之

惠中秀外更清便，娅姹娇羞二八年。
无奈畏涂生衽席，宁教寒夜折冰绵。
遣来勣妪知君状，拟伴涪翁到晓天。
只恐砖花陶学士，风流未了续胶缘。

作者简介：郑清之（1176—1251）南宋大臣。初名燮，字德源、文叔，别号安晚，庆元道鄞县（今浙江宁波）人。嘉泰二年进士及第。历官光禄大夫，左、右丞相，太傅，卫国公（齐国公）等。淳祐末年，元兵大举侵宋，郑清之进十龟元吉箴劝帝励精图治，未能实施，而后退仕隐居，諡忠定，著有《安晚集》六十卷。